wannaphong/clean_thaiwikipedia huggingface dataset:
# อาพันธ์
อาพันธ์  หรือ โคฮีเรนซ์ (coherence) เป็นหนึ่งในสมบัติของคลื่น โดยเป็นสมบัติที่แสดงระดับของความที่คลื่นมีเฟสตรงกัน ซึ่งบ่งบอกถึงความง่ายในการเกิดการแทรกสอด ถ้าคลื่นแสงเป็นแสงเอกรงค์จะเกิดการแทรกสอดกันเสมอ คำตรงกันข้ามกับอาพันธ์คือ อนาพันธ์ (incoherence)

 ภาพรวม 
การแทรกสอดหมายถึงการที่คลื่นหลาย ๆ ลูกแผ่มาซ้อนทับกันแล้วเกิดการเสริมหรือหักล้างทำให้แอมพลิจูดเพิ่มหรือลดลง เพื่อให้สังเกตการแทรกสอดได้อย่างชัดเจน จำเป็นต้องมีความสอดคล้องกันของเฟสและแอมพลิจูดของคลื่นที่ทับซ้อนกัน ถ้าคลื่นสองลูกที่มีความถี่เท่ากันซ้อนทับกัน และแอมพลิจูดและเฟสของคลื่นมีความสัมพันธ์ในระดับหนึ่ง คลื่นที่รวมกันจะมีความเข้มคงที่ ตัวอย่างเช่น ถ้าคลื่นสองลูกมีแอมพลิจูดเท่ากันแต่เฟสต่างกัน 180° คลื่นจะซ้อนทับแล้วหักล้างกันหายไป ถ้าทั้งแอมพลิจูดและเฟสเท่ากัน จะสร้างเป็นคลื่นที่มีแอมพลิจูดเป็น 2 เท่า ในกรณีนี้ สามารถเกิดริ้วการแทรกสอดขึ้นได้จากการซ้อนทับกันของคลื่นทั้งสองที่มีความต่างเฟสต่างกันในบริเวณต่าง ๆ อย่างไรก็ตาม หากแอมพลิจูดและเฟสของคลื่นทั้งสองมีการผันแปรแบบสุ่ม ความเข้มของคลื่นที่รวมกันก็จะผันแปรแบบสุ่มเช่นกัน และจะไม่ปรากฏริ้วการแทรกสอดใด ๆ ขึ้น

จะเรียกว่าคลื่นสองคลื่นมีความเป็น อาพันธ์ กันหากแอมพลิจูดและเฟสของคลื่นสัมพันธ์กันและสามารถก่อให้เกิดริ้วการแทรกสอดได้ หากความสัมพันธ์ของแอมพลิจูดและเฟสระหว่างทั้งสองเปลี่ยนแปลงแบบสุ่มและไม่สามารถเกิดริ้วของการแทรกสอดได้ จะเรียกว่าคลื่นนั้นเป็น อนาพันธ์ กัน

แนวคิดของอาพันธ์ถูกนำมาใช้ครั้งแรกในด้าน ทัศนศาสตร์ เพื่ออธิบายความอ่อนไหวของคลื่นแสงที่จะรบกวน แต่ปัจจุบันยังถูกนำมาใช้ในด้านอื่น ๆ เช่น สวนศาสตร์ และรวมถึง กลศาสตร์ควอนตัม
# เคอเคินฮอฟ
เคอเคินฮอฟ  มีอีกชื่อว่า สวนแห่งยุโรป เป็นหนึ่งในสวนดอกไม้ที่ใหญ่ที่สุดในโลก ตั้งอยู่ที่เทศบาลลิสเซอ ประเทศเนเธอร์แลนด์ รายงานจากเว็บไซต์ทางการ สวนเคอเคินฮอฟมีพื้นที่  และมีการปลูกหน่อดอกไม้ประมาณ 7 ล้านดอกทุกปีKeukenhof website - About 5 facts and figures keukenhof.nl (in English) เคอคเินฮอฟเป็นที่รู้จักจากดอกทิวลิป และมีดอกไม้ชนิดอื่น ๆ เช่น ไฮอะซินท์, แดฟโฟดิล, ลิลลี, กุหลาบ, คาร์เนชัน และไอริส

เคอเคินฮอฟตั้งอยู่ในจังหวัดเซาท์ฮอลแลนด์ โดยอยู่ทางใต้ของฮาร์เลมและทางตะวันตกเฉียงใต้ของอัมสเตอร์ดัม แม้ว่าพื้นที่นี้จะเปิดสำหรับกิจกรรมส่วนตัวและเทศกาลตลอดทั้งปี แต่เคอเคินฮอฟเปิดให้บุคคลทั่วไปเข้าชมเฉพาะในช่วงจัดแสดงทิวลิปเพียง 8 สัปดาห์ ตั้งแต่กลางเดือนมีนาคมถึงกลางเดือนพฤษภาคมเท่านั้นKeukenhof FAQs: When is Keukenhof open? โดยช่วงที่มีผู้เข้าชมมากที่สุดอยู่ใกล้ช่วงกลางเดือนเมษายน ทั้งนี้ขึ้นอยู่กับสภาพอากาศในฤดูปลูกที่แตกต่างกันไปทุกปี ใน ค.ศ. 2019 มีผู้เข้าชมเคอเคินฮอฟถึง 1.5 ล้านคน เทียบเท่ากับผู้เข้าชม 26,000 คนต่อวัน โดยเทียบกับจำนวนผู้เช้าชมในริกส์มิวเซียมเฉลี่ยที่ 8,000 คนต่อวัน และ Efteling มีผู้เข้าชม 14,000 คนต่อวัน
# มุมเฟส
มุมเฟส  อาจหมายถึง
 มุมเฟส (ฟิสิกส์)
มุมเฟส (ดาราศาสตร์)
 ดูเพิ่ม 
 เฟส
# ตั๋งโห
ตั๋งโห (เสียชีวิตต้นปี ค.ศ. 221) มีชื่อภาษาจีนกลางว่า ต่ง เหอ   ชื่อรอง โยฺ่วไจ่  เป็นขุนนางของรัฐจ๊กก๊กในยุคสามก๊กของจีน เดิมเป็นขุนนางของขุนศึกเล่าเจี้ยงก่อนจะมาเป็นขุนนางของเล่าปี่ (จักรพรรดิผู้สถาปนารัฐจ๊กก๊ก) หลังเล่าเจี้ยงยอมจำนนต่อเล่าปี่ในปี ค.ศ. 214 โดยตั๋งโหรับราชการในสำนักของเล่าปี่ร่วมกับจูกัดเหลียงจนกระทั่งตั๋งโหเสียชีวิตในอีกเจ็ดปีถัดมา ตั๋งโหมีชื่อเสียงในเรื่องความมัธยัธถ์และคุณธรรมจึงได้รับความนับถือจากผู้คนในจ๊กก๊ก

 ประวัติช่วงต้น 
ตั๋งโหเป็นชาวอำเภอจือเจียง (枝江) เมืองลำกุ๋น (南郡 หนานจฺวิ้น) ซึ่งปัจจุบันคือนครจือเจียง มณฑลหูเป่ย์ บ้านเกิดของบรรพบุรุษของตั๋งโหคือในอำเภอกังจิว (江州 เจียงโจฺว) เมืองปากุ๋น (巴郡 ปาจฺวิ้น) ในช่วงปลายยุคราชวงศ์ฮั่นตะวันออก ในปี ค.ศ. 196 ตั๋งโหนำครอบครัวย้ายกลับไปทางตะวันตกเข้ามณฑลเอ๊กจิ๋ว เล่าเจี้ยงตั้งให้ตั๋งโหเป็นนายอำเภอ (長 จ่าง) ของอำเภอหนิวปี้ (牛鞞) และอำเภอเจียงยฺเหวียน (江原) ตั๋งโหยังได้รับการแต่งตั้งให้มีตำแหน่งนายอำเภอเซงโต๋ (成都令 เฉิงตูลิ่ง)(董和字幼宰，南郡枝江人也，其先本巴郡江州人。漢末，和率宗族西遷，益州牧劉璋以為牛鞞、〈音髀。〉江原長、成都令。) Sanguozhi vol. 39.

 รับราชการกับเล่าเจี้ยง 

 รับราชการกับเล่าปี่ 

 จูกัดเหลียงยกย่องตั๋งโหและคนอื่น ๆ 

 คำวิจารณ์
# ชิเซโด
ชิเซโด  เป็นบริษัทเครื่องสำอางข้ามชาติของญี่ปุ่นที่ก่อตั้งขึ้นในโตเกียวใน ค.ศ. 1872 ประเภทผลิตภัณฑ์ประกอบด้วย: ผลิตภัณฑ์บำรุงผิว เครื่องสำอาง ผลิตภัณฑ์ดูแลผิวกาย ผลิตภัณฑ์ดูแลเส้นผม และน้ำหอม บริษัทเป็นหนึ่งในบริษัทเครื่องสำอางที่เก่าแก่ที่สุดในโลกและฉลองครบรอบ 150 ปีใน ค.ศ. 2022SHISEIDO Frequently Asked Questions - SHISEIDO USA - FAQ 1.Five Good-Looking Cosmetic Stocks - Seeking Alpha เป็นบริษัทเครื่องสำอางที่ใหญ่ที่สุดในญี่ปุ่น และเป็นบริษัทเครื่องสำอางที่ใหญ่เป็นอันดับ 5 ของโลกJapan's Shiseido Agrees to Acquire Bare Escentuals - WSJ.com ในประเทศญี่ปุ่น ชิเซโดมีจำหน่ายที่เคาน์เตอร์เครื่องสำอางในห้างสรรพสินค้าบางแห่งและร้านขายยาส่วนใหญ่ บริษัทเป็นเจ้าของแบรนด์และบริษัทในเครือมากมายทั่วโลก นอกเหนือไปจากแบรนด์ผู้ก่อตั้ง บริษัทมีสำนักงานใหญ่ในโตเกียว และซื้อขายในตลาดหลักทรัพย์โตเกียว

 ประวัติบริษัท 
 ก่อตั้ง 
อาริโนบุ ฟูกูฮาระอดีตหัวหน้าเภสัชกรของกองทัพเรือจักรวรรดิญี่ปุ่น ก่อตั้ง Shiseidō Pharmacy ใน ค.ศ. 1872 หลังจากการเยือนสหรัฐอเมริกาและยุโรป อาริโนบุได้เพิ่มน้ำพุโซดาเข้าไปในร้าน ต่อมาได้เติบโตเป็นธุรกิจร้านอาหาร Shiseidō Parlor และนำไปสู่การเปิดตัวไอศกรีมในญี่ปุ่นในที่สุด ชื่อ ชิเซโด มาจากสำนวนจีนที่มีความหมายว่า "สรรเสริญคุณงามความดีของแผ่นดินซึ่งหล่อเลี้ยงชีวิตใหม่และนำมาซึ่งคุณค่าอันสำคัญยิ่ง"COSMETICS - Shiseido - VEPA GROUP 

อาริโนบุส่งต่อบริษัทของเขาให้กับ ชินโซ ฟูกูฮาระ ลูกชายของเขา ซึ่งกลายเป็นประธานคนที่ 2 ของบริษัทใน ค.ศ. 1913 หลังจากประสบการณ์ของชินโซ ที่เดินทางไปยุโรปและสหรัฐอเมริกา เขาเริ่มสนใจโฆษณาที่เป็นจุดขายขนาดใหญ่สำหรับชิเซโดซึ่งทำให้เขาทุ่มเททรัพยากรมากมายให้กับการออกแบบของบริษัท ซึ่งส่วนใหญ่สามารถเห็นได้จากบรรจุภัณฑ์ของผลิตภัณฑ์และนิตยสารในยุคนั้น
# วอร์เนอร์บราเธอส์พิคเจอส์
วอร์เนอร์บราเธอส์พิคเจอส์  เป็นบริษัทผลิตและจัดจำหน่ายภาพยนตร์อเมริกันในเครือวอร์เนอร์บราเธอส์พิคเจอส์กรุป ของวอร์เนอร์บราเธอส์เอ็นเตอร์เทนเมนต์ (ท้ายที่สุดแล้ววอร์เนอร์บราเธอส์ดิสคัฟเวอรี เป็นเจ้าของทั้งคู่) สตูดิโอเป็นผู้ผลิตภาพยนตร์หลักสำหรับภาพยนตร์ไลฟ์แอ็กชันภายใน Warner Bros. Pictures Group และตั้งอยู่ที่ Warner Bros. Studios complex ในเบอร์แบงก์ แคลิฟอร์เนีย ภาพยนตร์การ์ตูนที่ผลิตโดยวอร์เนอร์บราเธอส์แอนิเมชัน ก็อยู่ภายใต้ร่มธงของสตูดิโอเช่นกัน

ปัจจุบัน วอร์เนอร์บราเธอส์พิคเจอส์เป็น 1 ใน 5 สตูดิโอภาพยนตร์ไลฟ์แอ็กชันภายใน Warner Bros. Pictures Group สตูดิโออื่น ๆ ได้แก่ นิวไลน์ซินีมา, ดีซี สตูดิโอส์, Castle Rock Entertainment และ Spyglass Media Group เครื่องรางยมทูตซึ่งเป็นภาคสุดท้ายของภาพยนตร์ชุดแฮร์รี่ พอตเตอร์ เป็นภาพยนตร์ที่ทำรายได้สูงสุดทั่วโลกของสตูดิโอที่ 1.3 พันล้านเหรียญสหรัฐ
# เอกรงค์ (แก้ความกำกวม)
เอกรงค์ หรือ โมโนโครม  หมายถึงการที่มีอยู่เพียงสีเดียวหรือเฉดสีเดียว โดยมากหมายถึงภาพที่เป็นสีขาวดำ
เอกรงค์ - ความหมายโดยภาพรวม
จิตรกรรมเอกรงค์ - จิตรกรรมที่วาดภาพโดยเน้นใช้เพียงสีเดียว
เอกรงค์เทา - หรือ ศิลปะเอกรงค์
แสงเอกรงค์ - คลื่นแสงที่มีเพียงความยาวคลื่นเดียว
จอภาพเอกรงค์ - จอภาพสีขาวดำ
เอกรงค์ (วงดนตรี) - วงดนตรีโดยจิรพรรณ อังศวานนท์และสินนภา สารสาส
# แดเนียล เลวี
แดเนียล ฟิลิป เลวี (เกิด 8 กุมภาพันธ์ ค.ศ. 1962) เป็นนักธุรกิจชาวอังกฤษและเป็นประธานสโมสรทอตนัมฮอตสเปอร์คนปัจจุบัน เขาดำรงตำแหน่งนี้ตั้งแต่ ค.ศ. 2001 ทำให้เขาเป็นประธานสโมสรที่ดำรงตำแหน่งยาวนานที่สุดในพรีเมียร์ลีก

 ชีวิตในวัยเด็ก 
เลวีเกิดที่เอสเซกซ์ ประเทศอังกฤษ พ่อแม่เป็นชาวยิว แบร์รี เลวี พ่อของเขาเป็นเจ้าของธุรกิจค้าปลีกเสื้อผ้า Mr Byrite (ต่อมาเปลี่ยนชื่อเป็น Blue Inc) เขาเป็นแฟนทอตนัมฮอตสเปอร์มาตลอดชีวิต และเขาดูการแข่งขันครั้งแรกที่ไวต์ฮาร์ตเลน ในนัดที่เจอกับควีนส์พาร์กเรนเจอส์ เมื่อเขาอายุ 7 หรือ 8 ขวบในคริสต์ทศวรรษ 1960
# เพลฟ
เพลฟ (, หรือเขียนด้วยตัวพิมพ์ใหญ่ทั้งหมด) เป็นบอยแบนด์เสมือนจริงของเกาหลีใต้ ก่อตั้งโดยวีลาสต์ ประกอบด้วยสมาชิกจำนวนห้าคนคือ เยจุน, โนอาห์, แบมบี้, อึนโฮ และฮามิน เปิดตัวอย่างเป็นทางการเมื่อวันที่ 12 มีนาคม ค.ศ. 2023 ด้วยการเปิดตัวอัลบั้มเดี่ยวชุดแรกชื่อ Asterum

 ชื่อ 
ชื่อกลุ่ม "Plave" เป็นคำผสมระหว่างคำว่า Play + Rêve(ความฝัน) ซึ่งเป็นสัญลักษณ์ของโลกทัศน์ของพวกเขาในการสร้างพื้นที่ใหม่เพื่อบรรลุความฝัน

 ประวัติ 

 2022–2023: การแนะนำและการเปิดตัวอย่างเป็นทางการ 
เพลฟได้รับการเปิดตัวผ่านการถ่ายทอดสดบนยูทูบและทวิตช์ อย่างเป็นทางการเมื่อวันที่ 15 กันยายน 2022 กลุ่มเปิดตัวอย่างเป็นทางการเมื่อวันที่ 12 มีนาคม 2023 พร้อมกับการเปิดตัวอัลบั้มซิงเกิลแรกของพวกเขา Asterum ได้รับการอธิบายไว้ในมุมมองโลกของ เพลฟ ว่าเป็นพื้นที่ลึกลับระหว่าง Caelum และ Terra ซึ่งเป็นที่ที่พวกเขาได้พบกับแฟนๆ

EP ที่สองของวง Asterum: The Shape of Things to Come มียอดสตรีมถึง 1 ล้านครั้งใน 13 ชั่วโมง และมียอดสตรีมทั้งหมด 1.7 ล้านครั้งใน 24 ชั่วโมงหลังจากเปิดตัว และได้เข้าสู่ Melon Hall of Fame  เมื่อวันที่ 17 พฤศจิกายน 2023 มีการประกาศว่าวงได้รับการเสนอชื่อเข้าชิงรางวัล Rookie of the Year ในงานเมลอนมิวสิกอะวอดส์

ระหว่างการถ่ายทอดสดในวันที่ 12 ธันวาคม 2023 สมาชิกได้ประกาศว่าพวกเขาจะเข้าร่วมWeverse ต่อมาพวกเขาได้เปิดตัวสมาชิกแฟนคลับอย่างเป็นทางการบน Weverse ในช่วงต้นปี 2024 เพลฟเป็นกลุ่มเสมือนจริงกลุ่มแรกที่จะเข้าร่วมแพลตฟอร์มนี้

 2024–ปัจจุบัน: ครบรอบ 1 ปีและคอนเสิร์ตแฟนมีตติ้ง 
ในวันที่ 26 กุมภาพันธ์ 2024 มินิอัลบั้มที่สองของพวกเขา Asterum: 134-1 ก็ได้รับการปล่อยตัว ซึ่งขายได้ 221,151 อัลบั้มในวันเปิดตัว และ 569,289 ชุดในหนึ่งสัปดาห์ ซึ่งเป็นสถิติใหม่สำหรับกลุ่ม เพลงไตเติ้ลของพวกเขา "Way 4 Luv" ได้รับรางวัลชนะเลิศในรายการเพลงรายสัปดาห์ของเกาหลีสองรายการได้แก่โชว์แชมเปียน และโชว์! มิวสิกคอร์ ทำให้พวกเขากลายเป็นกลุ่มไอดอลเสมือนจริงกลุ่มแรกในประวัติศาสตร์ที่ได้รับรางวัลเหล่านี้

เพลฟเฉลิมฉลองวันครบรอบการเปิดตัวเมื่อวันที่ 12 มีนาคม 2024 ด้วยการถ่ายทอดสดทางช่องยูทูบของพวกเขา ซึ่งดึงดูดผู้ชมสดมากกว่า 35,000 คนทั่วโลก เพื่อเฉลิมฉลองวันครบรอบปีแรก ร้านค้าแบบป็อปอัปที่มีธีมเป็นเพลง "Way 4 Luv" ได้เปิดให้บริการเป็นเวลาสองสัปดาห์ในช่วงต้นเดือนมีนาคม 2024 ที่ The Hyundai Seoul ประเทศเกาหลีใต้

พวกเขาจัดคอนเสิร์ตแฟนคอนเสิร์ตครั้งแรกในวันที่ 13–14 เมษายน 2024 ที่โอลิมปิกฮอลล์ โซล เกาหลีใต้

ในวันที่ 3 กุมภาพันธ์ 2025 เพลฟได้ปล่อยมินิอัลบั้มที่สาม Caligo Pt.1 โดยมีซิงเกิลนำ "Dash"

 สมาชิก 
 เยจุน 
 โนอาห์ 
 แบมบี้ 
 อึนโฮ 
 ฮามิน 

 ผลงานเพลง 
 ซิงเกิลอัลบั้ม 
 เพลง รายละเอียด อันดับสูงสุดบนชาร์ท ยอดขาย KOR Asterumวางจำหน่าย: 12 มีนาคม ค.ศ. 2023
สังกัด: วีลาสต์
รูปแบบ: ซีดี, ดิจิทัลดาวน์โหลด, สตรีมมิง 12 KOR: 75,000Accumulated sales for Asterum: 
 
 
 
 
 
 
 

 ทัวร์คอนเสิร์ต 

 รางวัลและการเสนอชื่อ
# เธอกับฉันเพื่อนกันใช่มั้ย (ไม่ใช่!!)
เป็นซีรีส์ไลต์โนเวลญี่ปุ่น ที่เขียนโดยนานะ นานานะและวาดภาพประกอบโดย Parum โดยเริ่มตีพิมพ์ในเดือนมกราคม พ.ศ. 2564 ภายใต้สำนักพิมพ์ เด็งเงกิบุงโกะ ของ แอสกีมีเดียเวิร์กส์ มังงะดัดแปลงวาดภาพประกอบโดย Kamelie โดยได้รับการตีพิมพ์ในนิตยสารมังงะโชเน็น Dengeki Daioh ของ ASCII Media Works ตั้งแต่เดือนสิงหาคม พ.ศ. 2564 และมีการประกาศสร้างเป็นอนิเมะโทรทัศน์โดยสตูดิโอเจซีสตาฟ ออกอากาศตั้งแต่เดือนเมษายนถึงมิถุนายน พ.ศ. 2568 

 ตัวละคร 

 สื่อ 
 ไลต์โนเวล 

 มังงะ 
มังงะที่ดัดแปลงที่วาดภาพประกอบโดย Kamelie เริ่มตีพิมพ์ในนิตยสาร Dengeki Daioh ของแอสกีมีเดียเวิร์กส์ เมื่อวันที่ 27 สิงหาคม พ.ศ. 2564 โดยเล่มแรกวางจำหน่ายเมื่อวันที่ 9 พฤษภาคม พ.ศ. 2565

 อนิเมะ 
ในเดือนสิงหาคม พ.ศ. 2565 มีการประกาศว่าซีรีส์ไลต์โนเวลนี้จะได้รับการดัดแปลงเป็นอนิเมะ ต่อมาได้รับการเปิดเผยว่าซีรีส์อนิเมะโทรทัศน์นี้ผลิตโดยสตูดิโอเจซีสตาฟ กำกับโดยโยเฮ ซูซูกิ พร้อมบทที่เขียนโดยยาเอโมริโนะซึ ออกแบบตัวละครโดยนัตสึกิ โอยามะ และดนตรีโดยจุน อิชิกาวะ ออกอากาศตั้งแต่วันที่ 4 เมษายน ถึงวันที่ 20 มิถุนายน พ.ศ. 2568 พ.ศ. 2568 มีเพลงเปิดคือ  ร้องโดยฮันนี่เวิร์คส์ร่วมกับ HaKoniwalily ในขณะที่เพลงปิดคือ "Dear My Soleil" ร้องโดฮินะ ทาจิบานะ พลัสมีเดียเน็ตเวิร์คเอเชียได้รับลิขสิทธิ์ซีรีส์นี้ในเอเชียตะวันออกเฉียงใต้และจะออกอากาศทางช่อง Aniplus Asia

 รายชื่อตอน 

 หมายเหตุ
# กุยเตียว
กุยเตียว (, คุยทาว) หรือประเทศเวียดนามเรียก หูเตี๊ยวนามวาง  คือก๋วยเตี๋ยวน้ำชนิดหนึ่งของประเทศกัมพูชา ซึ่งได้รับอิทธิพลจากอาหารจีนองค์ บรรจุน, ดร. (สิงหาคม 2564). "ข้างสำรับกัมพูชา : คำพื้นบ้านเขมรยังเป็นราชาศัพท์ไทย ประสาอะไรกับอาหาร". ศิลปวัฒนธรรม 42:(10), หน้า 44 ประกอบด้วยเส้นก๋วยเตี๋ยว น้ำซุปกระดูกหมูมีลักษณะคล้ายก๋วยเตี๋ยวน้ำใสของประเทศไทย และมีเครื่องโรยหน้าใกล้เคียงกัน ถือเป็นอาหารยอดนิยม สามารถพบได้ทั่วไปตามตลาด ร้านค้าริมถนน และตามห้องแถวทั่วประเทศ ถือเป็นอาหารที่ชาวเขมรนิยมรับประทานในยามเช้า หม่อมราชวงศ์คึกฤทธิ์ ปราโมช อดีตนายกรัฐมนตรีของประเทศไทย ได้กล่าวถึงความนิยมของกุยเตียวในหนังสือ ถกเขมร ไว้ว่า "...ที่เมืองเขมรนั้นเขากินก๋วยเตี๋ยวกันเป็นกอบเป็นกำเป็นล่ำเป็นสันจริง ๆ อาหารเช้าของชาวเขมรทั้งประเทศ ก็คือก๋วยเตี๋ยว ขาดเสียมิได้เป็นอันขาด [...] ก๋วยเตี๋ยวนั้นได้กลายเป็นอาหารประจำชาติของเขมรไปแล้วแน่แท้..."คึกฤทธิ์ ปราโมช, หม่อมราชวงศ์. ถกเขมร. นนทบุรี : ดอกหญ้า. 2556, หน้า 104-105 แต่อย่างไรก็ตามในเว็บไซต์ ศูนย์อาชีพและธุรกิจมติชน (มมป.) ให้ข้อมูลว่า ชาวกัมพูชารับประทานอาหารประเภทเส้นหรือกุยเตียวน้อยที่สุดเมื่อเทียบกับชาติอื่น ๆ 

พจนานุกรมเขมร ฉบับชวน ณาต ระบุว่า กุยเตียว เป็นคำยืมจากภาษาแต้จิ๋วว่า ก๋วยเตี๊ยว Nath, Chuon. Khmer-Khmer Dictionary. Buddhist Institute of Cambodia, 1967 มีความหมายว่า เส้นก๋วยเตี๋ยวที่ทำจากแป้งข้าวเจ้า หรือแปลว่า ก๋วยเตี๋ยวน้ำที่ประกอบไปด้วยเนื้อสัตว์สับ เครื่องโรยหน้า และเครื่องปรุงรสอื่น ๆ

กุยเตียวมีลักษณะคล้ายกับก๋วยเตี๋ยวน้ำใสของไทย ประกอบด้วยน้ำซุปกระดูกหมู ส่วนเครื่องโรยหน้าได้แก่ เนื้อวัว ลูกชิ้น หมูยอ หรืออาหารทะเล อย่างกุ้ง และปลาหมึก ปรุงรสด้วยพริกไทยดำ ซอสกระเทียมรสเผ็ดหวาน และมะนาวสดฝาน กินแนมกับผักกาดหอม ถั่วงอก ต้นหอม บนโต๊ะอาหารจะมีผงชูรส และพริกดองน้ำส้มสายชูทั้งเม็ด ตั้งไว้แก่ลูกค้าที่อยากปรุงรส หม่อมราชวงศ์คึกฤทธิ์ ปราโมช กล่าวถึงรสชาติและเครื่องเคราของกุยเตียวในยุคก่อนไว้ว่า "...ว่ากันว่าโดยทั่วไปเขาใส่เครื่องน้อยกว่าเรามาก และรสนั้นก็มีแต่เค็ม เติมเผ็ดเอาตามใจชอบ ไม่มีเปรี้ยวมีหวาน และไม่ใส่ถั่วงอก ถั่วลิสง ใบหอม ฯลฯ อย่างของไทย..." ส่วนบรรจบ พันธุเมธา ก็ได้อธิบายถึงก๋วยเตี๋ยวพนมเปญไว้ว่า "...เส้นก๋วยเตี๋ยวที่โดยมากใช้เส้นเล็กนั้น มีลักษณะคล้ายเส้นก๋วยเตี๋ยวจันทบุรี คือเส้นนิ่มแต่ไม่เปื่อย ก๋วยเตี๋ยวในพนมเป็ญเท่าที่ข้าพเจ้าเคยได้ลองมาออกจะมีรสชวนอร่อยอยู่ไม่น้อยเลยทีเดียว ส่วนเนื้อสัตว์ที่ใส่ประกอบนั้น บางวันเป็นกุ้ง บางวันเป็นปลาหมึก บางวันเป็นเครื่องในหมู ที่ข้าพเจ้ารู้ได้ดังนี้ก็เพราะกินแทบทุกวัน แต่ต้องไม่เกิน ๑๐.๓๐ น. จึงจะได้กิน ทั้งนี้เพราะเข้าขายกันเป็นอาหารเช้าดังกล่าวแล้ว คนจีนที่นี่คงไม่สันทัดในการทำหมี่ เพราะฉะนั้นเส้นบะหมี่จึงมีรสชาติแปลก รูปร่างก็ประหลาด..."
# รัฐบาลเปลี่ยนผ่านเอธิโอเปีย
TTransitional Government of Ethiopia

รัฐบาลเปลี่ยนผ่านเอธิโอเปีย (TGE) เป็นรัฐบาลที่จัดตั้งขึ้นหลังจากที่แนวร่วมปฏิวัติประชาธิปไตยประชาชนเอธิโอเปีย (EPRDF) ยึดอำนาจจากรัฐบาลของ สาธารณรัฐประชาธิปไตยประชาชนเอธิโอเปีย (PDRE) ในปี 1991  โดยมี เมเลส เซนาวี ดำรงตำแหน่งประธานรัฐบาลในขณะที่ ทามรัต เลน เป็นนายกรัฐมนตรี Young, John (1996).  ท่ามกลางการเปลี่ยนแปลงที่สำคัญอื่น ๆ ในสถาบันทางการเมืองของประเทศ เอธิโอเปียอยู่ภายใต้อำนาจของรัฐบาลเปลี่ยนผ่านที่มีการปรับแนวเขตแดนตามอัตลักษณ์ทางภาษาชาติพันธุ์  รัฐบาลนี้ได้มีอยู่จนถึงปี 1995 เมื่อเปลี่ยนผ่านเป็นและเปลี้ยนชื่อประเทศเป็น สหพันธ์สาธารณรัฐประชาธิปไตยเอธิโอเปีย

 ประวัติศาสตร์และภูมิหลัง 
ในเดือนพฤษภาคม 1991 สาธารณรัฐประชาธิปไตยประชาชนเอธิโอเปีย (PDRE) ถูกโค่นล้มโดยกองกำลังที่ประกอบด้วย TPLF และ EPRFF ที่ควบคุมโดย TPLF โดยมีคำมั่นสัญญาว่าจะยอมรับสิทธิมนุษยชนและประชาธิปไตย การเปิดเสรีภาคเศรษฐกิจ และการฟื้นฟูทางการเมือง โดยสาธารณรัฐประชาธิปไเอธิโอตยเปียซึ่งเป็นระบอบพลเรือนใหม่ล่าสุดของประเทศ ถูกปกครองโดยผู้นำของเดร์ก (1974-1987) ซึ่งเป็นรัฐบาลทหารที่นำโดย เมินกึสทู ฮัยเลอ มารียัม ซึ่งยึดอำนาจโดยการโค่นล้มจักรพรรดิ ฮายิเล เซลาสซี ที่ปกครองมายาวนานถึงปี 1974 เดร์ก (หมายถึง "คณะกรรมการ" หรือ "สภา") และผู้นำเป็นที่รู้จักจากการปรับโครงสร้างสถาบันทางการเมืองและเศรษฐกิจของประเทศอย่างมาก บ่อยครั้งที่มีการปราบปรามและความหวาดกลัว ในขณะเดียวกันก็เปลี่ยนบทบาทของรัฐบาลกลางในกิจการภายในประเทศ โครงการต่างๆ เช่น โครงการหมู่บ้านขนาดใหญ่ที่ดำเนินการในส่วนต่าง ๆ ของประเทศ เป็นเครื่องยืนยันถึงความมุ่งมั่นของรัฐบาลที่มีต่อมาตรการปฏิรูปอย่างสุดโต่ง

เมื่ออยู่ในอำนาจ ผู้นำของคอมมิสวนิสต์เอธิโอเปียยังคงดำเนินตามเป้าหมายในฐานะอดีตผู้นำเดร์ก เช่น การกลับมาดำเนินโครงการตั้งถิ่นฐานใหม่ที่ถูกบังคับ ซึ่งหลายคนมองว่าไม่สามารถปฏิบัติได้ และท้ายที่สุดก็พบกับเสียงวิจารณ์จากนานาชาติจำนวนมาก นักวิชาการตั้งข้อสังเกตว่าการล่มสลายของสาธารณรัฐประชาธิปไตยเอธิโอเปียส่วนใหญ่เกิดขึ้นได้จากการสูญเสียการสนับสนุนทั้งทางการเงินและการทหารจากสหภาพโซเวียตที่ลดน้อยถอยลง ซึ่งก่อนหน้านี้เคยสนับสนุนกลุ่มเดร์ก หลังจากการยึดอำนาจในปี 1974 แนวร่วมปลดปล่อยใช้ประโยชน์จากรัฐที่อ่อนแอของสาธารณรัฐประชาธิปไตยเอธิโอเปียที่มีการจัดการที่ผิดพลาดและความไม่เป็นที่นิยมโดยทั่วไปเมื่อกองกำลังกบฏเข้ายึดอำนาจอย่างเป็นทางการจากรัฐบาลในเดือนพฤษภาคม 1991https://web.archive.org/web/20170123211450/https://www.cia.gov/library/readingroom/docs/CIA-RDP87T01127R001201110008-4.pdf

ไม่นานหลังจากที่แนวร่วมปลดปล่อยยึดเมืองหลวงของประเทศได้ ก็มีการเรียก "การประชุมระดับชาติว่าด้วยสันติภาพและการปรองดอง" ที่เมืองแอดดิสอาบาบา การประชุมนี้จัดขึ้นในเดือนกรกฎาคม 1991 โดยมีจุดมุ่งหมายเพื่อร่างกรอบการเปลี่ยนแปลงสำหรับช่วงเวลาหลังการเปลี่ยนแปลงระบอบการปกครองครั้งล่าสุด 7  การเคลื่อนไหวทางการเมืองที่มีพื้นฐานจากชาติพันธุ์ที่โดดเด่นบางกลุ่มที่มีอยู่ ได้แก่ แนวร่วมปลดปล่อยโอโรโม แนวร่วมปลดปล่อยห่างไกล และ แนวร่วมปลดปล่อยโซมาเลียตะวันตก องค์กรทางการเมืองใด ๆ ที่ต้องการเข้าร่วมจะต้องเน้นที่อัตลักษณ์ทางชาติพันธุ์ ด้วยเหตุนี้ องค์กรหลายแห่งจึงถูกสร้างขึ้นอย่างรวดเร็วเพื่อจุดประสงค์นั้น ส่งผลให้เกิดการพัฒนาอย่างรวดเร็วของขบวนการเคลื่อนไหวทางชาติพันธุ์ที่นำโดยชนชั้นสูงในเมือง 45  บุคคลหรือองค์กรทางการเมืองใดๆ ที่เกี่ยวข้องกับพรรคแรงงานของของเมินกิสตูของเอธิโอเปียก็ไม่ได้รับอนุญาตให้เข้าร่วมเช่นกัน
# พุธิตา ชัยอนันต์
พุธิตา ชัยอนันต์ (เกิด 9 ตุลาคม พ.ศ. 2530)  เป็นนักกิจกรรมทางการเมืองและนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดเชียงใหม่ โดยเป็นสมาชิกสภาผู้แทนราษฎรที่ได้รับคะแนนสูงสุดเป็นอันดับสามเปิดสถิติ เลือกตั้ง 66 ส่อง 10 อันดับแรก ว่าที่ ส.ส. กวาดคะแนนเสียง มากที่สุด ของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 และเป็นสมาชิกสภาผู้แทนราษฎรเพศหญิงที่ได้คะแนนสูงสุด

 ประวัติ 
พุธิตา ชัยอนันต์ เกิดวันที่ 9 ตุลาคม พ.ศ. 2530 เข้าเรียนชั้นประถมศึกษาจนถึงชั้นมัธยมศึกษาตอนปลายที่โรงเรียนเรยีนาเชลีวิทยาลัย จังหวัดเชียงใหม่ จากนั้นได้เข้าศึกษาต่อระดับปริญญาตรีด้านกฎหมายที่คณะนิติศาสตร์ มหาวิทยาลัยเชียงใหม่ และปริญญาโท ศิลปศาสตรมหาบัณฑิต สาขาสังคมวิทยาและมานุษยวิทยา (พัฒนาสังคม) จากคณะสังคมศาสตร์ มหาวิทยาลัยเชียงใหม่จีน พุธิตา จากนักศึกษาต่อต้านรัฐประหาร สู่ว่าที่สส.เชียงใหม่

พุธิตา เป็นนักกิจกรรมรณรงค์เรื่องประชาธิปไตยตั้งแต่เมื่อครั้งเป็นนักศึกษามหาวิทยาลัยเชียงใหม่4 นักกิจกรรม ย้อนวันวานรัฐประหาร 49 กับบาดแผลประชาธิปไตยที่ยังอยู่

 งานการเมือง 
พุธิตา เป็นนักเคลื่อนไหวด้านการเมืองตั้งแต่เมื่อครั้งเป็นนักศึกษา เคยยื่นหนังสือให้คณะกรรมการการเลือกตั้ง เมื่อวันที่ 28 มกราคม พ.ศ. 2557 เรียกร้องให้คณะกรรมการเลือกตั้งลาออกทั้งชุดและมีการชูป้ายข้อความ “เห็นหัวเราบ้าง” จนเป็นไวรัล เคยทำงานเป็นอาสาสมัครนักสิทธิมนุษยชน มูลนิธิสร้างความเข้าใจเรื่องสุขภาพผู้หญิง และเป็นเจ้าหน้าที่ฝ่ายกฎหมายกลุ่มนิเวศวัฒนธรรมศึกษา ต่อมาได้เข้าร่วมงานการเมืองกับพรรคอนาคตใหม่ และได้รับหน้าที่เป็นผู้ช่วย ส.ส.แบบบัญชีรายชื่อ พรรคอนาคตใหม่ (สุรเชษฐ์ ประวีณวงศ์วุฒิ) และเป็นผู้ชำนาญการประจำตัว ส.ส.แบบแบ่งเขต (เท่าพิภพ ลิ้มจิตรกร) ในปีต่อมา

พุธิตาลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคก้าวไกล เขตเลือกตั้งที่ 4 แข่งขันกับ วิทยา ทรงคำ จากพรรคเพื่อไทย และกิ่งกาญจน์ ณ เชียงใหม่ จากพรรครวมไทยสร้างชาติ โดยในการลงพื้นที่หาเสียงเธอได้พบกับพลเอก ประยุทธ์ จันทร์โอชา แคนดิเดตนายกรัฐมนตรีของพรรครวมไทยสร้างชาติ เธอตะโกนต่อหน้าพลเอก ประยุทธ์ ว่าการหาเสียงว่าพรรคก้าวไกลจะยกเลิกการมีทหาร เข้าข่ายการโกหกบิดเบือน สร้างข่าวปลอม เพราะไม่มีพรรคการเมืองใดเสนอนโยบายยกเลิกกองทัพหรือทหาร'จีน พุธิตา' เดินหาเสียงเจอ 'ประยุทธ์' ตะโกนบอก เลิกปล่อยข่าวปลอมยกเลิกทหาร“จีน พุธิตา” ก้าวไกล ผู้กล้าตะโกนใส่ “ลุงตู่” ถึงเวลาคนเชียงใหม่อยากเห็นคนทำงานจริง ในที่สุดผลการเลือกตั้งปรากฏว่าเธอได้รับเลือกตั้งด้วยคะแนนเสียง 62,009 คะแนน ทำให้เป็นผู้สมัครสส.แบบแบ่งเขตของพรรคก้าวไกลที่ได้รับคะแนนเสียงสูงที่สุดของพรรค'จีน พุธิตา' ก้าวไกล ล้ม 'วิทยา' แชมป์เจ้าถิ่น 5 สมัย

 สมาชิกสภาผู้แทนราษฎร 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเชียงใหม่ สังกัดพรรคก้าวไกล → พรรคประชาชน

 ชีวิตส่วนตัว 
พุธิตาสมรสกับพันตำรวจโทชวลิต เลาหอุดมพันธ์ ในปี พ.ศ. 2564 โดยชวลิตได้เป็นสมาชิกสภาผู้แทนราษฎรแบบบัญชีรายชื่อในขณะนั้น ในนามพรรคอนาคตใหม่ และพรรคก้าวไกล ในเวลาต่อมา
# ประเทศคาซัคสถานในโอลิมปิกฤดูร้อน 2024
ประเทศคาซัคสถาน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 8 ติดต่อกันของประเทศในโอลิมปิกฤดูร้อนหลังยุคโซเวียต

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมจักรยาน 1  0  1 รวม  1  0  1

 จักรยาน 

 ถนน 
ผลการแข่งขันดังนี้

นักกีฬารายการเวลาอันดับ ถนนบุคคลชาย
# ดาร์เรน เอลส์
ดาร์เรน เอลส์ (เกิด 6 สิงหาคม ค.ศ. 1972) เป็นผู้บริหารกีฬาชาวอังกฤษ ซึ่งปัจจุบันดำรงตำแหน่งประธานเจ้าหน้าที่บริหารของนิวคาสเซิลยูไนเต็ด

ก่อนหน้านี้เขาเป็นนักฟุตบอลที่เล่นทั้งระดับวิทยาลัยและระดับอาชีพในสหรัฐอเมริกา เขาเป็น 11 ผู้เล่นตัวจริงของออลอเมริกัน ใน ค.ศ. 1994 ในตำแหน่งกองหน้า และได้รับเคมบริดจ์บลู ใน ค.ศ. 1998 ในเดือนกรกฎาคม ค.ศ. 2010 เขาได้รับการแต่งตั้งเป็นผู้อำนวยการฝ่ายบริหารฟุตบอลของทอตนัมฮอตสเปอร์Club Announcement Tottenham Hotspur, 1 July 2010 ใน ค.ศ. 2014 เขาดำรงตำแหน่งประธานเจ้าหน้าที่บริหารของสโมสรฟุตบอลแอตแลนตายูไนเต็ดในเมเจอร์ลีกซอกเกอร์

 ชีวิตในวัยเด็ก 
เอลส์เติบโตในเคมบริดจ์ ประเทศอังกฤษ  เมื่อเขาใกล้จะจบการศึกษาระดับมัธยมศึกษา เขาต้องเผชิญกับการตัดสินใจว่าจะเข้าเรียนในมหาวิทยาลัยหรือไม่ก็มุ่งสู่อาชีพนักฟุตบอล เมื่อแมวมองของมหาวิทยาลัยในอเมริกาทาบทามโดยเสนอโอกาสให้เขาเล่นและเข้าเรียนในมหาวิทยาลัย เขาจึงตัดสินใจย้ายไปอยู่ที่สหรัฐอเมริกาNCAA Division I Breakout Coaches and Student-Athletes in the Year 2000  National Association of Collegiate Directors of Athletics, 20 June 1995

 การศึกษาและฟุตบอลระดับมหาวิทยาลัย 
เอลส์เข้าศึกษาที่มหาวิทยาลัยบราวน์ซึ่งเป็นสมาชิกของไอวีลีกโดยเล่นในทีมฟุตบอลระดับ NCAA Division 1 ของมหาวิทยาลัยตั้งแต่ ค.ศ. 1991 ถึง 1994
# แก๊ง 4 หัวใจแห่งขุนเขา
แก๊ง 4 หัวใจขุนเขา เป็นคำศัพท์ในวงการบันเทิงไทยที่ใช้เรียกกลุ่มพระเอกนางเอกที่มีชื่อเสียงจากซีรีส์ 4 หัวใจแห่งขุนเขา ที่ออกอากาศทางช่อง 3 เมื่อปี พ.ศ. 2553 จำนวน 7 คนประกอบไปด้วย บอย-ปกรณ์ ฉัตรบริรักษ์, หมาก-ปริญ สุภารัตน์, แบรี่-ณเดชน์ คูกิมิยะ, ญาญ่า-อุรัสยา เสปอร์บันด์, มาร์กี้-ราศรี บาเล็นซิเอก้า (นามสกุลในตอนนั้น), คิม-คิมเบอร์ลี่ แอน โวลเทมัส และ มิ้นท์-ชาลิดา วิจิตรวงศ์ทองที่สุดก็มีวันนี้ 'หมาก-มิ้นต์' ร่วมจับมือ แก๊งล่มคืนชีพ ติ่งละคร '4 หัวใจแห่งขุนเขา' สุดฟิน

 สมาชิก 
 ปกรณ์ ฉัตรบริรักษ์
 ปริญ สุภารัตน์
 ณเดชน์ คูกิมิยะ
 อุรัสยา เสปอร์บันด์
 คิมเบอร์ลี่ แอน โวลเทมัส
 ราศรี บาเล็นซิเอก้า จิราธิวัฒน์
 ชาลิดา วิจิตรวงศ์ทอง
# อนุชา รัตนมาลย์
อนุชา รัตนมาลย์ (15 มิถุนายน 2476 – ?) เป็นอดีตนักแสดงชายชาวไทย

 ประวัติ 
อนุชา รัตนมาลย์ มีชื่อจริงว่า เอนก ชิตานุวัตร เกิดเมื่อวันพฤหัสบดีที่ 15 มิถุนายน พ.ศ. 2476 ในบรรดาพี่น้อง 5 คน เรียนจบหลักสูตรการอาวุธเทคนิคจากกองทัพอากาศ ก็เลยเข้ารับราชการเป็นทหารอากาศ ต่อมาลาออกจากราชการทหารมาเป็นครูสอนภาษาอังกฤษที่ใกล้ ๆ ศาลาเฉลิมกรุง

 การทำงานในวงการบันเทิง 
เอนกเข้าสู่วงการภาพยนตร์จากการชักชวนของ แดน กฤษดา นักเขียนชื่อดังในยุคนั้นซึ่งเป็นเพื่อนโดยได้นำไปฝากกับ ประทีป โกมลภิส ผู้กำกับชื่อดังในยุคนั้นแห่งทัศไนยภาพยนตร์ ซึ่งคุณประทีปได้ตั้งชื่อในการแสดงให้เอนกว่า อนุชา รัตนมาลย์ โดยภาพยนตร์เรื่องแรกที่เขาได้แสดงคือเรื่อง เด็ดดอกฟ้า เมื่อวันที่ 26 พฤษภาคม พ.ศ. 2504 โดยแสดงคู่กับภาวนา ชนะจิต ต่อมาอนุชาได้ร่วมกับเพื่อนในวงการอย่างมิตร ชัยบัญชา, วิน วันชัย ไพรัช สังวริบุตร และทานทัต วิภาตะโยธิน ตั้งบริษัทผลิตภาพยนตร์ชื่อ วชิรนทร์ภาพยนตร์ สร้างภาพยนตร์เรื่องแรกคือเรื่อง ยอดขวัญจิต แต่ไม่ประสบความสำเร็จ ต่อมาคือเรื่อง ทับสมิงคลา ในชุดอินทรีแดง ซึ่งประสบความสำเร็จ

 ผลงาน 
 ปี  เรื่อง  แสดงเป็น  ค่าย  วันที่ พ.ศ. 2504 เด็ดดอกฟ้า  โกมลภิสภาพยนตร์ 26 พฤษภาคม พ.ศ. 2505 ยอดขวัญจิต  วชิรนทร์ภาพยนตร์ 28 มิถุนายน ม่านน้ำตา  เนรมิตฟิล์ม 13 ธันวาคม ทับสมิงคลา ร้อยเอกเทอด ธรรมรักษ์ วชิรนทร์ภาพยนตร์ 21 ธันวาคม พ.ศ. 2506 ศึก 5 เสือ    เอื้องฟ้า  รุ่งเรืองภาพยนตร์  แรงรัก    พ.ศ. 2507 อรทัยใจเพชร  วชิรนทร์ภาพยนตร์ 6 มีนาคม ร้อยป่า  พิษณุภาพยนตร์ 10 กรกฎาคม กฎหมายป่า  รัตนมาลย์ภาพยนตร์ พันธุ์ลูกหม้อ  ไทยฟิล์ม 14 สิงหาคม พ.ศ. 2508 อินทรีมหากาฬ  วัชรภาพยนตร์ 28 มกราคม จอมใจ  ชัยพัฒนาภาพยนตร์ 26 กุมภาพันธ์ มัจจุราชเปลือย  เทพนิมิตภาพยนตร์ 30 เมษายน หนึ่งในสยาม  ศรีบูรพาภาพยนตร์ 11 มิถุนายน นางเสือดาว ฉิ่งฉับแกละ รุ่งเรืองภาพยนตร์ 28 พฤศจิกายน พ.ศ. 2509 ศึกบางระจัน เอิบ ภาพยนตร์สหนาวีไทย 19 มกราคม หงส์เหิร  ธราธรภาพยนตร์ 24 กุมภาพันธ์ ลมหนาว  นันทนาครภาพยนตร์ 19 มีนาคม เพชรตัดเพชร  สหการภาพยนตร์ไทย 5 เมษายน นกแก้ว  บูรพาศิลปภาพยนตร์ 27 พฤษภาคม ปีศาจดำ  ดุสิตภาพยนตร์ 22 กรกฎาคม ในม่านเมฆ สมิต จุฬาโลกภาพยนตร์ 23 สิงหาคม เกิดเป็นหงส์ เสกสรรค์ แหลมทองภาพยนตร์ 25 กันยายน ชาติกระทิง  พันคำภาพยนตร์ 30 ธันวาคม พ.ศ. 2510 7 พระกาฬ สิงห์ ไกรสร อินทรวิจิตรภาพยนตร์ 3 กุมภาพันธ์ นางนวล  กฤษดาภาพยนตร์ นักเลงสี่แคว  ธราธรภาพยนตร์ 24 มีนาคม ล่าพยาบาท  สนั่นศิลป์ภาพยนตร์ 7 กรกฎาคม คนเหนือคน เอนก สหการภาพยนตร์ไทย 1 ธันวาคม จุฬาตรีคูณ  วัฒนภาพยนตร์ 28 ธันวาคม พ.ศ. 2511 ปราสาทรัก  พิษณุภาพยนตร์ 15 มกราคม สมิงดง  พันคำภาพยนตร์ 15 มีนาคม จ้าวอินทรี  รามาภาพยนตร์ 21 มีนาคม สกุลกา ติณห์ ธารทองภาพยนตร์ 12 กรกฎาคม เรือจ้าง สุวัฒน์ พัฒนาการภาพยนตร์ 18 กรกฎาคม ดอกบัว  กรนิมิตภาพยนตร์ 23 สิงหาคม ทรายแก้ว  เบญจมิตรภาพยนตร์ 11 ตุลาคม ป่าลั่น  อัมพรภาพยนตร์ 28 พฤศจิกายน